title: Решение на Надзорния орган на ЕАСТ № 533/09/COL от 16 декември 2009 година за седемдесет и седмо изменение на процесуалните и материалноправните норми в сферата на държавната помощ, въвеждащо нова глава относно опростената процедура за разглеждане на определени видове държавна помощ

text:
               15.3.2012

               BG

               Официален вестник на Европейския съюз

               L 75/26

         РЕШЕНИЕ НА НАДЗОРНИЯ ОРГАН НА ЕАСТ
   № 533/09/COL
   от 16 декември 2009 година
   за седемдесет и седмо изменение на процесуалните и материалноправните норми в сферата на държавната помощ, въвеждащо нова глава относно опростената процедура за разглеждане на определени видове държавна помощ
   НАДЗОРНИЯТ ОРГАН НА ЕАСТ (1),
   КАТО ВЗЕ ПРЕДВИД Споразумението за Европейското икономическо пространство (2), и по-специално членове 61—63 и протокол 26 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд (3), и по-специално член 24 и член 5, параграф 2, буква б) от него,
   Като има предвид, че:
   Съгласно член 24 от Споразумението за надзор и съд Органът привежда в изпълнение разпоредбите на Споразумението за ЕИП относно държавната помощ.
   Съгласно член 5, параграф 2, буква б) от Споразумението за надзор и съд Надзорният орган публикува известия или насоки по въпроси, които се разглеждат в Споразумението за ЕИП, ако се предвижда изрично в това споразумение или в Споразумението за надзор и съд или ако Надзорният орган сметне това за необходимо.
   Органът прие процесуалните и материалноправните норми в сферата на държавната помощ (4) на 19 януари 1994 г.
   Европейската комисия прие известие относно опростената процедура за разглеждане на някои видове държавна помощ (5) на 16 юни 2009 г.
   Това известие е от значение за Европейското икономическо пространство.
   Следва да се осигури еднакво прилагане на правилата за държавни помощи на ЕИП в цялото Европейско икономическо пространство,
   Съгласно точка II от глава „ОБЩИ ПОЛОЖЕНИЯ“ в края на приложение XV към Споразумението за ЕИП, Надзорният орган ще приеме, след консултиране с Европейската комисия, актове, които съответстват на актовете, приети от Европейската комисия,
   След консултации с Европейската комисия на 8 декември 2009 г. и държавите от ЕАСТ по въпроса с писма от 20 ноември 2009 г.,
   ПРИЕ НАСТОЯЩОТО РЕШЕНИЕ:
   Член 1
   Насоките за държавна помощ се изменят чрез въвеждане на нова глава относно опростената процедура за разглеждане на определени видове държавна помощ. Новата глава се съдържа в приложение I към настоящото решение.
   Член 2
   Само текстът на английски език е автентичен.

      Съставено в Брюксел на 16 декември 2009 година.

            За Надзорния орган на ЕАСТ

         Per SANDERUD

            Председател

         Kristján Andri STEFÁNSSON

            Член на Колегията

      (1)  Наричан по-нататък „Органа“.

      (2)  Наричано по-нататък „Споразумение за ЕИП“.

      (3)  Наричано по-нататък „Споразумение за надзор и съд“.

      (4)  Насоки за прилагане и тълкуване на членове 61 и 62 от Споразумението за ЕИП и член 1 от Протокол 3 към Споразумението за надзорен орган и съд, приети и издадени от Надзорния орган на 19 януари 1994 г., публикувани в Официален вестник на Европейския съюз (наричан по-нататък ОВ) L 231 от 3.9.1994 г., стр. 1 и в притурката за ЕИП № 32 от 3.9.1994 г., стр. 1. Наричани по-нататък „Насоките за държавна помощ“. Актуализираната версия на Насоките за държавна помощ може да бъде намерена на уебсайта на Надзорния орган: http://www.eftasurv.int/state-aid/legal-framework/state-aid-guidelines/

      (5)  ОВ C 136, 16.6.2009 г., стр. 3.

      ПРИЛОЖЕНИЕ 1

         НАСОКИ ОТНОСНО ОПРОСТЕНАТА ПРОЦЕДУРА ЗА РАЗГЛЕЖДАНЕ НА ОПРЕДЕЛЕНИ ВИДОВЕ ДЪРЖАВНА ПОМОЩ
          (1)

      1.   Въведение

                  (1)

                  Тези насоки определят опростена процедура, по която Органът възнамерява да разглежда в по-кратки срокове и в тясно сътрудничество със засегнатата държава от ЕАСТ някои видове държавна помощ, които изискват от Органа да провери само дали мярката е в съответствие със съществуващите правила и практики без да упражнява правото си за взимане на решение по собствено усмотрение. Опитът на Органа, натрупан при прилагането на член 61 от Споразумението за ЕИП и регламентите, рамките, насоките и известията, приети въз основа на член 61 от Споразумението за ЕИП (2), показва, че някои категории помощи, за които е постъпило уведомление, обикновено се одобряват без да будят съмнение относно тяхната съвместимост със Споразумението за ЕИП, при условие че не е имало специални обстоятелства. Тези категории помощи са описани в раздел 2. Останалите мерки за помощ, за които Органът получи уведомление, ще бъдат обект на съответните процедури (3) и по принцип на Кодекса на най-добри практики при провеждане на процедури на контрол на държавните помощи.

                  (2)

                  Целта на тези насоки е да определи условията, по които Органът обикновено приема решения в кратка форма за обявяването на някои видове държавна помощ за съвместими със Споразумението за ЕИП съгласно опростената процедура и да предостави указания относно самата процедура. Когато всички необходими условия, описани в настоящите насоки, са изпълнени, Органът ще положи максимални усилия да приеме решение в кратка форма, че уведомената мярка не представлява помощ или да не се повдигат възражения в рамките на 20 работни дни от датата на уведомлението, съгласно член 4, параграф 2 или в член 4, параграф 3 от част II на протокол 3 към Споразумението между държавите от ЕАСТ за създаване на надзорен орган и съд.

                  (3)

                  Въпреки това, ако са приложими някои от предпазните клаузи или изключения, посочени в точки 6 до 12 на тези насоки, Органът ще се върне към нормалната процедура относно помощите, за които е постъпило уведомление, описана в глава II от протокол 3, и в такъв случай ще вземе решение в пълна форма в съответствие с член 4 и/или 7 от посочения протокол. Във всички случаи единствените срокове, които пораждат правно действие, са сроковете, определени в член 4, параграф 5 и член 7, параграф 6 от протокол 3.

                  (4)

                  Следвайки процедурата, предвидена в тези насоки, Органът има за цел контролът на държавната помощ в ЕИП по-предвидим и ефективен. Никоя част от настоящите насоки обаче не допуска тълкуване, според което Органът трябва да получи уведомление относно мярка за помощ, която не съставлява държавна помощ по смисъла на член 61 от Споразумението за ЕИП, независимо от свободата на държавите-членки да уведомят относно подобни мерки за помощ с оглед на правната сигурност.

            2.   Категории държавни помощи, които са подходящи за разглеждане съгласно опростената процедура

         Допустими категории държавни помощи

                  (5)

                  Следните категории мерки са по принцип подходящи за разглеждане съгласно опростената процедура:

                              а)

                              Категория 1: Мерки, попадащи в разделите „стандартна оценка“ на съществуващи насоки
                              Мерки, попадащи в „стандартна оценка“ (т.н. раздели за „защитени зони“) (4) или в равностоен вид оценки (5) на хоризонтални насоки, които не са обхванати от Общия регламент за групово освобождаване, са по принцип подходящи за разглеждане съгласно опростената процедура.
                              Опростената процедура ще се прилага само в случай, че Органът е удовлетворен от изпълнението на всички изисквания по същество и процедурни изисквания, определени в приложимите раздели на съответните насоки след етапа, предхождащ уведомлението (вж. точки 13—16). Това предполага, че на етап предварително уведомление се потвърждава, че помощта, за която е постъпило уведомление отговаря prima facie на съответните условия, както допълнително е изяснено във всеки един от приложимите хоризонтални инструменти по отношение на:

                                          —

                                          тип получатели,

                                          —

                                          допустими разходи,

                                          —

                                          интензитети на помощта и премии,

                                          —

                                          индивидуален праг за уведомление или максимален размер на помощта,

                                          —

                                          вид използван инструмент на помощта,

                                          —

                                          кумулиране,

                                          —

                                          стимулиращ ефект,

                                          —

                                          прозрачност,

                                          —

                                          изключване на получатели, които са обект на неизпълнено разпореждане за възстановяване (6)

                                    В тази категория видовете мерки, за които Органът има готовност да обмисли прилагането на опростената процедура, включват в частност следното:

                                          i)

                                          мерки в областта на рисковия капитал, но не под формата на участие във фонд за частни капиталови инвестиции, и които отговарят на всички условия, определени в раздел 4 от Насоките за рисков капитал;

                                          ii)

                                          инвестиционни помощи за опазване на околната среда, отговарящи на условията на раздел 3 от Насоките за помощ за защита на околната среда:

                                                      —

                                                      чиято основа за допустими разходи се определя с помощта на методология за изчисление на пълните разходите в съответствие с точка 82 от Насоките за помощ за защита на околната среда (7), или

                                                      —

                                                      които включват премия за екологични иновации, за която е доказано, че е в съответствие с точка 78 от Насоките за помощ за защита на околната среда (8);

                                          iii)

                                          помощи за млади иновационни предприятия, отпуснати в съответствие с раздел 5.4 от Насоките за научни изследвания, развойна дейност и иновации и чийто иновационен характер се определя въз основа на раздел 5.4 буква б), подточка i) от Насоките (9);

                                          iv)

                                          помощи за иновационни центрове, отпусната в съответствие с раздели 5.8 и 7.1 от Насоките за научни изследвания, развойна дейност и иновации;

                                          v)

                                          помощи за иновации в технологичните процеси и организацията на услугите в съответствие с раздел 5.5 от насоките за научни изследвания, развойна дейност и иновации;

                                          vi)

                                          регионални помощи ad hoc в размер под индивидуалния праг за уведомление, установен в точка 53 от насоките за регионална помощ (10);

                                          vii)

                                          помощи за оздравяване в промишлеността и сферата на услугите (с изключение на финансовия сектор), отговаряща на всички съществени условия на раздели 3.1.1 и 3.1.2 от Насоките за оздравяване и преструктуриране (11);

                                          viii)

                                          схеми за оздравяване и преструктуриране за малки предприятия, които изпълняват всички условия на раздел 4 от Насоките за оздравяване и преструктуриране (12);

                                          ix)

                                             аd hoc помощи за преструктуриране на малки и средни предприятия, при условие че отговаря на всички условия, определени в раздел 3 от Насоките за оздравяване и преструктуриране (13);

                                          х)

                                          експортни кредити в корабостроителния отрасъл, отговарящи на всички условия, определени в раздел 3.3.4 от Насоките за държавни помощи за корабостроене (14);

                                          xi)

                                          схеми за подпомагане на аудиовизуалния сектор, отговарящи на всички условия, определени в раздел 2.3 от Насоките относно филмовата индустрия, свързани с разработката, производството, разпространението и популяризирането на аудиовизуални произведения (15).

                                    Горният списък е примерен и може да се променя въз основа на бъдещи преразглеждания на приложимите понастоящем инструменти или приемането на нови инструменти. Органът може да обновява периодично този списък, за да го държи в съответствие с приложимите правила за държавна помощ.

                              б)

                              Категория 2: Мерки, отговарящи на утвърдената практика на Органа за взимане на решения
                              Мерките за помощ, чиито характеристики отговарят на мерките за помощ, одобрени с най-малко три предишни решения на Органа (по-нататък „предишни решения“) (16), и чиято оценка, благодарение на това, може да бъде незабавно направена въз основа на установената практика на Органа за взимане на решения, са по принцип подходящи за разглеждане съгласно опростената процедура. Единствено решения на Органа, приети през последните десет години преди датата, прехождаща изпращането на уведомление (вж. точка 14), се приемат за „предишни решения“.
                              Опростената процедура ще се прилага единствено в случай, че след етапа, предхождащ уведомлението (вж. точки 13—16), Органът е удовлетворен от изпълнението на съответните съществени и процедурни изисквания, обусловили предишните решения, особено относно целите и общата структура на мярката, видовете получатели, допустимите разходи, индивидуалните прагове за уведомление, интензитетите на помощта и (ако е приложимо) премии, разпоредбите относно натрупване, стимулиращия ефект и изискванията за прозрачност. Освен това, както е посочено в точка 11, Органът ще се върне към нормалната процедура, ако от помощта, за която е постъпило уведомление, ще се възползва предприятие, което е обект на разпореждане за възстановяване вследствие на предишно решение на Комисията, с което дадена помощ се обявява за неправомерна и несъвместима със Споразумението за ЕИП (така наречения въпрос Deggendorf).
                              В тази категория видовете мерки, за които Органът има готовност да обмисли прилагането на опростената процедура, включват в частност следното:

                                          i)

                                          мерки за помощ за съхраняването на националното културно наследство относно дейности, свързани с исторически, старинни места или национални паметници, при условие че помощта е ограничена до „запазване на историческото наследство“ съгласно член 61, параграф 3, буква в) от Споразумението за ЕИП, във връзка с член 107, параграф 3, буква г) от Договора за функционирането на Европейския съюз (17);

                                          ii)

                                          схеми за помощ за театрални, хореографски и музикални дейности (18);

                                          iii)

                                          схеми за помощ за популяризиране на малцинствени езици (19);

                                          iv)

                                          мерки за помощ в полза на издателската промишленост (20);

                                          v)

                                          мерки за помощ в полза на широколентовите връзки в селски райони (21);

                                          vi)

                                          гаранционни схеми за финансиране на корабостроенето (22);

                                          vii)

                                          мерки за помощ, отговарящи на всички други приложими разпоредби на Общия регламент за групово освобождаване, но изключени от приложението му просто защото:

                                                      —

                                                      тези мерки представляват „ad hoc помощ“ (23),

                                                      —

                                                      тези помощи се отпускат в непрозрачна форма (член 5 от Общия регламент за групово освобождаване), но техният брутен еквивалент на помощта се изчислява въз основа на методология, одобрена от Органа в три индивидуални решения, приети след 1 януари 2007 г.;

                                          viii)

                                          мерки в подкрепа на развитието на местна инфраструктура, които не съставляват държавна помощ по смисъла на член 61, параграф 1 от Споразумението за ЕИП с оглед на факта, че като се вземат предвид особеностите на случая, въпросната мярка няма да повлияе по никакъв начин на търговията в ЕИП (24);

                                          ix)

                                          продължаването и/или изменението на съществуващи схеми извън приложното поле на опростената процедура, предвидена в Решение № 195/04/COL на Органа от 14 юли 2004 година за прилагане на разпоредбите, предвидени в член 27 от част II на протокол 3 към Споразумението между държавите от ЕАСТ за създаване на надзорен орган и съд (25) (вж. категория 3 по-долу), например по отношение на адаптирането на съществуващи схеми към нови хоризонтални насоки (26).

                                    Този списък е примерен, тъй като обхватът на тази категория може да се променя в съответствие с практиката на Органа за взимане на решения. Органът може да преразглежда периодично този примерен списък, за да го държи в съответствие с променящата се практика.

                              в)

                              Категория 3: Продължаване или разширяване на съществуващи схеми
                              Член 4 от Решение № 195/04/COL на Органа предвижда опростена процедура за уведомление за някои изменения на съществуваща помощ. Според този член, „[…] следните промени на съществуваща помощ трябва да бъдат съобщени на Комисията, като се използва опростената форма на уведомление, посочена в приложение II към настоящото решение:

                                          а)

                                          увеличение на бюджета на разрешена схема за помощ, което превишава 20 %;

                                          б)

                                          удължаване на срока на съществуваща разрешена схема за помощ до най-много шест години, независимо дали това става със или отделно от увеличението на бюджета ѝ;

                                          в)

                                          затягане на критериите за прилагане на една разрешена схема за помощ, намаляване на интензитета на помощта или намаляване на приемливите разходи“.

                        Възможността за прилагане на член 4 от Решение № 195/04/COL на Органа остава незасегната от тези насоки. Органът обаче ще покани уведомяващата държава от ЕАСТ да следва настоящите насоки, включително относно предварителното уведомление за въпросните мерки за помощ, като в същото време използва опростения формуляр за уведомление, приложен към Решение № 195/04/COL. В контекстът на тази процедура Органът ще покани въпросната държава от ЕАСТ да приеме публикуването на уебсайта на органа на резюме на своето уведомление.

         Гаранции и изключения

                  (6)

                  Тъй като опростената процедура важи единствено за помощи, за които е постъпило уведомление на основата на член 1, параграф 3 от част I на протокол 3 от Споразумението между държавите от ЕАСТ за създаване на надзорен орган и съд, неправомерните помощи са изключени. Още повече, поради особеностите на засегнатите сектори опростената процедура няма да се прилага за мерки, които облагодетелстват дейности в рибарството и аквакултурите, дейностите в първичното производство на селскостопански продукти или дейности в преработването и реализацията на селскостопански продукти, доколкото Споразумението за ЕИП се прилага за следните сектори. Освен това опростената процедура не се прилага ретроактивно за мерки, за които е постъпило предварително уведомление преди 1 януари 2010 г.

                  (7)

                  При оценяването дали една мярка за помощ, за която е постъпило уведомление, попада в една от допустимите категории, посочени в точка 5, Органът ще гарантира, че всички приложими рамки или насоки и/или установена практика на Органа за взимане на решения, въз основа на които мярката за помощ, за която е постъпило уведомление трябва да бъде оценена, както и свързаните с нея фактически обстоятелства, са установени с достатъчна яснота. Като се има предвид, че пълнотата на уведомлението представлява ключов елемент за определяне дали опростената процедура се прилага, уведомяващата държава от ЕАСТ се приканва да предостави цялата полезна информация, включително и предишни решения, на които се позовава, ако това е необходимо в началото на етапа, предхождащ уведомлението (вж. точка 14).

                  (8)

                  Ако формулярът за уведомление е непълен или съдържа подвеждаща или грешна информация, Органът няма да приложи опростената процедура. Освен това, ако уведомлението повдига неразглеждани досега въпроси от правен характер и общ интерес, Органът обикновено няма да приложи опростената процедура.

                  (9)

                  Макар че обикновено може да се счита, че мерките за помощ, които спадат към категориите, посочени в точка 5, няма да породят сериозни съмнения по отношение на тяхната съвместимост със Споразумението за ЕИП, понякога е възможно да има специални обстоятелства, които изискват да се направи щателно проучване. В подобни случаи Органът може във всеки даден момент да се върне към обичайната процедура.

                  (10)

                  Такива специални обстоятелства могат да включват по-конкретно: някои видове помощ, които все още не са изпитани в практиката на Органа за взимане на решения; предишни решения, които може да са в процес на преоценка с оглед на новата съдебна практика или развитията на ЕИП, нови въпроси от техническо естество; загриженост по отношение на съвместимостта на мярката с други разпоредби на Споразумението за ЕИП (например недискриминация, четирите свободи и т.н.).

                  (11)

                  Органът също може да се върне към нормалната процедура, ако от помощта, за която е постъпило уведомление, може да се възползва предприятие, което е обект на разпореждане за възстановяване вследствие на предишно решение на Органа, с което дадена помощ се обявява за неправомерна и несъвместима със Споразумението за ЕИП (така наречения казус Deggendorf).

                  (12)

                  На последно място, ако трета страна изрази обосновано безпокойство относно помощта, за която е постъпило уведомление, в рамките на крайния срок, определен в точка 21 от настоящите насоки, Органът ще се върне към нормалната процедура (27) и ще информира за това държавата от ЕАСТ.

            3.   Процедурни разпоредби

         Контакти преди уведомяване

                  (13)

                  Органът счита контактите с уведомяващата държава от ЕАСТ на етапа на предварителното уведомяване за ползотворни дори и при дела, които изглеждат безпроблемни. По-конкретно, подобни контакти най-вече позволяват на Органа и на държавите-членки на ЕАСТ да определят на всеки един ранен етап подходящите инструменти на Органа или предишни решения, вероятната степен на сложност на оценката на Органа и обхвата и подробността на необходимата на Органа информация, за да направи пълна оценка на делото.

                  (14)

                  С оглед на времевите ограничения при тази процедура контактите на държавата от ЕАСТ с Органа на етапа на предварителното уведомление са от решаващо значение за оценката на мярката за държавна помощ. В този контекст държавата от ЕАСТ се приканва да подаде формуляр с проекта на уведомлението, заедно с необходимите формуляри за допълнителна информация, предвидена в член 2 от Решение № 195/04/COL на Органа, и съответните предишни решения, ако това е необходимо, чрез създадената от Органа компютърна програма. На този етап държавата от ЕАСТ може да поиска от Органа да се откаже от изискването за попълване на някои части от формуляра за уведомление. В контекста на контактите, предхождащи уведомлението, Органът и държавата от ЕАСТ могат също да се договорят, че не е необходимо държавата-членка да подава формуляр за проекта на уведомление и придружаваща информация в пред-уведомителната фаза. Подобно споразумение може да е подходящо например поради повтарящото се естество на някои мерки за помощ (вж. например категория 3, посочена в точка 5, буква в) от настоящите насоки). В този контекст Органът може да покани държавата от ЕАСТ да пристъпи направо към уведомлението, когато сметне, че не са необходими подробни дискусии относно предвижданите мерки за помощ.

                  (15)

                  До две седмици от получаването на формуляра с проекта на уведомление Органът организира първия контакт, предхождащ уведомлението. Органът ще насърчава установяването на контакти по електронна поща или чрез конферентни телефонни разговори, или, при изрично искане на засегнатата държава от ЕАСТ, организира срещи. В рамките на пет работни дни след последния контакт, предхождащ уведомлението, Органът съобщават на засегната държава от ЕАСТ дали считат делото за допустимо prima facie за разглеждане съгласно опростената процедура, каква информация все още трябва да бъде предоставена, за да може мярката да се разгледа по тази процедура или дали делото ще остане обект на нормалната процедура.

                  (16)

                  Съобщението на Органът, че разглежданото дело може да бъде разгледано според опростената процедура предполага, че държавата от ЕАСТ и Органът са стигнали до съгласие prima facie, че информацията, предоставена по време на етапа преди уведомлението, ще съставлява пълно уведомление, ако бъде предоставено като официално уведомление. По този начин Органът би бил в състояние по принцип да одобри мярката веднага щом получи официалното уведомление на основата на формуляра за уведомление, като взима предвид резултатите от контактите, предхождащи уведомлението, без да изисква допълнителна информация.

         Уведомление

                  (17)

                  Държавата от ЕАСТ трябва да изпрати уведомление за въпросната(ите) мярка(мерки) за помощ най-късно 2 месеца след като е информирана от Органа, че мярката е допустима prima facie за разглеждане по опростената процедура. Ако уведомлението съдържа промени в сравнение с информацията, предоставена в документите, предхождащи това уведомление, тези разлики трябва да бъдат откроени ярко във формуляра за уведомление.

                  (18)

                  Подаването на официалното уведомление от засегната държава от ЕАСТ дава началото на отброяването на периода, посочен в точка 2.

                  (19)

                  Опростената процедура не предвижда специфичен опростен формуляр за уведомление. С изключение на случаите, които се числят към категорията помощ, посочена в точка 5, буква в) от настоящите насоки, официалното уведомление трябва да бъде направено чрез стандартните формуляри за уведомление, съдържащи се в Решение № 195/04/COL на Органа.

         Публикуване на резюме на уведомлението

                  (20)

                  Органът публикува на уебстраницата си резюме на уведомлението, което се основава на информацията, предоставена от държавата-членка в съответствие с формуляра в приложението към настоящите насоки. Стандартният формуляр съдържа указание че, на основата на информацията, предоставена от държавата от ЕАСТ, мярката за помощ е допустима за приложението на опростената процедура. С искането си до Органът мярката, за която е постъпило уведомление, да се разглежда в контекста на настоящите насоки ще се счита, че засегнатата държава от ЕАСТ е съгласна, че информацията, предоставена в нейното уведомление и предмет на публикуване на уебстраницата във формуляра, приложен към настоящите насоки, няма поверителен характер. Освен това държавите-членки на ЕАСТ са поканени да посочат недвусмислено дали уведомлението съдържа търговски тайни.

                  (21)

                  След това заинтересованите страни ще разполагат с 10 работни дни, за да представят забележките си (в това число и неповерителна версия), в частност за обстоятелствата, които могат да се нуждаят от по-щателно проучване. В случаи, когато заинтересованите страни повдигнат обосновано безпокойство, свързано с конкуренцията, по отношение на мярката, за която е постъпило уведомление, Органът ще се върне към нормалната процедура и ще информира за това държавата от ЕАСТ и заинтересованата/ните страна/и. Засегнатата държава от ЕАСТ също ще бъде уведомена за въпросите, пораждащи основателното безпокойство, и ще има възможност да изрази мнението си.

         Решение в кратка форма

                  (22)

                  Ако Органът бъде убеден, че мярката, за която е постъпило уведомление отговаря на критериите за опростена процедура (вж. в частност точка 5), то той издава решение в кратка форма. Така Органът полага максимални усилия за приемането на решение относно отсъствието на помощ или решение да не се повдигат възражения съгласно член 4, параграф 2 или параграф 3 от част II на протокол 3 в рамките на 20 работни дни от датата на уведомлението, в изключение на случаите, в които се прилага предпазна мярка или изключение, посочени в точки 6 до 12 от настоящите насоки.

         Публикуване на решението в кратка форма

                  (23)

                  В съответствие с член 26, параграф 1 от част II от протокол 3 Органът публикува обобщено съобщение относно решението си в Официален вестник на Европейския съюз. Кратката версия на решението ще бъде на разположение на уебстраницата на Органа. Тя съдържа позоваване на резюмето на уведомлението, както е публикувано в уебстраницата на Органа към момента на уведомяването, стандартна оценка на мярката в съответствие с член 61, параграф 1 от Споразумението за ЕИП и, ако се налага, становище, с което мярката за помощ се обявява за съвместима с общия пазар, тъй като спада към една или повече категории, посочени в точка 5 от настоящите насоки, като приложима/мите категория/и са изрично посочени и се включва позоваване на приложимите хоризонтални инструменти и/или на предишни решения.

            4.   Заключителни разпоредби

                  (24)

                  По искане на засегнатата държава от ЕАСТ, Органът прилага принципите, изложени в настоящите насоки към мерките, за които е постъпило уведомление съгласно точка 17, считано от 1 януари 2010 г.

                  (25)

                  Органът може да преразгледа настоящите насоки на основата на важни съображения в областта на политиката за конкуренция или за да вземе под внимание промените в законодателството за държавни помощи и практиката за взимане на решения. Органът възнамерява да пристъпи към първото преразглеждане на известието най-късно четири години след публикуването му. В този контекст Органът ще провери до каква степен е необходимо разработването на специфични опростени форми на уведомление, с които да бъде улеснено прилагането на настоящите насоки.

         (1)  Тази глава съответства на Известието на Комисията относно опростената процедура за разглеждане на някои видове държавна помощ, ОВ C 136, 16.6.2009 г., стр. 3.

         (2)  Вж. в частност Насоките за държавна помощ за научни изследвания, развойна дейност и иновации, (ОВ L 305, 19.11.2009 г., стр. 1 и притурка за ЕИП № 60, 19.11.2009 г., стр. 1), наричани по-нататък „Насоки за научни изследвания, развойна дейност и иновации“; Насоките за държавните помощи за насърчаване на инвестициите в рискови капитали в МСП, ОВ L 184, 16.7.2009 г., стр. 18, наричани по-нататък „Насоки за рисков капитал“; насоките за държавна помощ за защита на околната среда, (ОВ L 144, 10.6.2010 г., стр. 1 и притурка за ЕИП № 29, 10.6.2010 г., стр. 1), наричани по-нататък „Насоки за помощ за защита на околната среда“; Насоките за националната регионална помощ за 2007—2013 г., ОВ L 54, 28.2.2008 г., стр. 1, наричани по-нататък „Насоки за регионална помощ“; решението относно удължаване на срока на Насоките за държавни помощи за корабостроене, ОВ L 148, 11.6.2009 г., стр. 55, наричано по-нататък „Насоки за корабостроенето“; насоките за държавна помощ за кинематографичните и други аудиовизуални дейности, (ОВ L 105, 21.4.2011 г., стр. 32 и притурка за ЕИП № 23, 21.4.2011 г., стр. 1), наричани по-нататък „Насоки за помощ за кинематографичните и други аудиовизуални дейности“; Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (Общ регламент за групово освобождаване), ОВ L 214, 9.8.2008 г., стр. 3, включен в Приложение XV към Споразумението за ЕИП с Решение на Съвместния комитет на ЕИП № 120/2008 (ОВ L 339, 18.12.2008 г., стр. 111 и притурка за ЕИП № 79, 18.12.2008 г., стр. 20).

         (3)  Мерки, за които Органът получава уведомление в контекста на сегашната финансова криза, съгласно Насоките на органа под заглавие „Прилагане на правила за държавна помощ към мерки, взети във връзка с финансовите институции в контекста на настоящата световна финансова криза“ (ОВ L 17, 20.1.2011 г., стр. 1 и притурка за ЕИП № 3, 20.1.2011 г., стр. 1) и „Временна общностна рамка за мерките за държавна помощ за подпомагане на достъпа до финансиране при настоящата финансова и икономическа криза“ (ОВ L 15, 20.1.2011 г., стр. 26 и притурка за ЕИП № 3, 20.1.2011 г., стр. 31), няма да бъда предмет на опростената процедура, изложена в тези Насоки. Бяха въведени специфични ad hoc разпоредби, които да осигурят бързата обработка на тези случаи.

         (4)  Като раздел 5 от Насоките на Общността за държавна помощ за научни изследвания, развойна дейност и иновации или раздел 3 от Насоките за помощ за защита на околната среда и раздел 4 от Насоките за рисков капитал.

         (5)  Насоки за регионална помощ; раздел 3.1.2 от Насоките за държавната помощ за оздравяване и преструктуриране на предприятия в затруднение, ОВ C 107, 28.4.2005 г., стр. 28, наричани по-нататък „Насоки за оздравяване и преструктуриране“.

         (6)  Органът също може да се върне към нормалната процедура, ако от помощта, за която е постъпило уведомление, може да се възползва предприятие, което е обект на разпореждане за възстановяване вследствие на предишно решение на Органа, с което дадена помощ се обявява за неправомерна и несъвместима със Споразумението за ЕИП (така наречения казус Deggendorf). Вж. Дело С-188/92, TWD Текстилни заводи Deggendorf.

         (7)  Член 18, параграф 5 от Общия регламент за групово освобождаване предвижда опростена методология за изчисляване на разходите.

         (8)  Общият регламент за групово освобождаване не изключва премии за екологични нововъведения.

         (9)  Единствено помощите за новосъздадени иновационни предприятия, отговарящи на условията, определени в точка 5.4, буква б), подточка ii) от Насоките за научни изследвания, развойна дейност и иновации са обект на Общия регламент за групово освобождаване.

         (10)  В такива случаи в информацията, която се предоставя от държавата от ЕАСТ, трябва ясно да се докаже, че: i) размерът на помощта остава под прага за уведомление (без сложни изчисления на нетната настояща стойност); ii) помощта засяга нова инвестиция (не заместваща инвестиция); и iii) положителните ефекти от помощта за регионалното развитие явно надвишават така създадените нарушения на конкуренцията). Вж. например решението на Комисията по Дело N 721/2007 (Полша, „Reuters Europe SA“).

         (11)  Вж. например решенията на Комисията по дела N 28/2006 (Полша, Techmatrans), N 258/2007 (Германия, Помощ за оздравяване в полза на Erich Rohde KG) и N 802/2006 (Италия, помощ за оздравяване на Sandretto Industrie).

         (12)  Вж. например решенията на Комисията по дела N 85/2008 (Австрия, Гаранционна схема за малки и средни предприятия в региона на Залцбург), N 386/2007 (Франция, Схема за оздравяване и преструктуриране на малки и средни предприятия), N 832/2006 (Италия, Схема за оздравяване и преструктуриране Valle d’Aosta). Този подход е в съответствие с член 1, параграф 7 от Общия регламент за групово освобождаване.

         (13)  Вж. например решенията на Комисията по дела N 92/2008 (Австрия, Помощ за преструктуриране на Der Bäcker Legat) и N 289/2007 (Италия, Помощ за преструктуриране на Fiem SRL).

         (14)  Вж. например решенията на Комисията по дела N 76/2008 (Германия, Продължаване на CIRR схемата за финансиране за износ на кораби), N 26/2008 (Дания, Изменения на схемата за финансиране на износа на кораби) и N 760/2006 (Испания, Удължаване на схемата за експортно финансиране — испанско корабостроене).

         (15)  Въпреки че критериите на Насоките се прилагат пряко само за продуцирането, на практика те се прилагат по аналогия за оценяването на съвместимостта на дейностите, предшестващи и последващи продуцирането на аудиовизуални произведения, както и принципите на необходимост и пропорционалност съгласно член 61, параграф 3, буква г) от Споразумението за ЕИП. Вж. например решенията на Комисията по дела N 233/2008 (Схема за подпомагане на латвийското кино), N 72/2008 (Испания, Схема за стимулиране на киното в Мадрид), N 60/2008 (Италия, Подпомагане на киното в област Сардиния) и N 291/2007 (Нидерландски кино фонд).

         (16)  Органът може също да се позовава на решения, приети от Комисията при оценяване дали има добре установена практика за вземане на решения.

         (17)  Вж. например решенията на Комисията по дела N 393/2007 (Нидерландия, Субсидия за NV Bergkwartier), N 106/2005 (Полша, Hala Ludowa във Wroclaw) и N 123/2005 (Унгария, Специфична схема за помощ в полза на туризма и културата в Унгария).

         (18)  Вж. например решенията на Комисията по дела N 340/2007 (Испания, Помощ за театрални, хореографски, музикални и аудиовизуални дейности в страната на баските), N 257/2007 (Испания, Поощряване на театралната дейност в страната на баските) и N 818/1999 (Франция, Парафискална такса, наложена на спектакли и концерти).

         (19)  Вж. например решенията на Комисията по дела N 776/2006 (Испания, Помощ за насърчаване на баския език), N 49/2007 (Испания, Помощ за насърчаване на баския език) и N 161/2008 (Испания, Помощ за баския език).

         (20)  Вж. например решенията на Комисията по дела N 687/2006 (Словашка република, Помощ за Kalligram s.r.o. в полза на списание), N 1/2006 (Словения, Насърчаване на издателската промишленост в Словения) и N 268/2002 (Италия, Помощ в полза на издателската промишленост в Сицилия).

         (21)  Вж. например решенията на Комисията по дела N 264/2006 (Италия, Широколентови връзки за селските райони на Тоскана), N 473/2007 (Италия, Широколентови връзки за селските райони на Alto Adige) и N 115/2008 (Германия, Широколентови връзки за селските райони на Германия).

         (22)  Вж. например решенията на Комисията по дела N 325/2006 (Германия, Продължаване на гаранционната схема за финансиране на корабостроенето), N 35/2006 (Франция, Гаранционна схема за финансиране и поръчителстване на корабостроенето) и N 253/2005 (Нидерландия, Гаранционна схема за финансиране на корабостроенето).

         (23)  Помощите ad hoc често са изключени от приложното поле на Общия регламент за групово освобождаване. Това изключване важи за всички големи предприятия (член 1, параграф 5 от Общия регламент за групово освобождаване), а в някои случаи — и за малки и средни предприятия (вж. членове 13 и 14 относно регионалната помощ, член 16 относно жените предприемачи, член 29 относно помощите под формата на рисков капитал, член 40 относно помощите за наемане на необлагодетелствани работници). По отношение на специалните условия, регулиращи ad hoc регионална инвестиционна помощ, вж. бележка под линия 10 по-горе. Освен това настоящите насоки не засягат съобщенията на Органа или документите с насоки, определящи подробни критерии за икономическа оценка за анализа на съвместимостта на случаи, които подлежат на индивидуално уведомление.

         (24)  Вж. решенията на Комисията по дела N 258/2000 (Германия, Развлекателен център Dorsten), N 486/2002 (Швеция, Помощ за конгресен център във Visby), N 610/2001 (Германия, Програма за туристическа инфраструктура в Baden-Württemberg), N 377/2007 (Нидерландия, Помощ за Bataviawerf — реставриране на кораб от 17-и век). За да бъдат прието, че въпросната мярка не произвежда ефект върху търговията в рамките на ЕИП в тези четири предишни решения от държавите-членки на ЕАСТ се изискват главно следните елементи: 1. помощта да не допринася за привличането на инвестиции в съответния регион; и 2. стоките/услугите, произвеждани от получателя, да са изцяло местни и/или да са привлекателни за ограничена географска зона; и 3. да е налице само пренебрежим ефект за потребителите от съседните държави-членки на ЕАСТ; и 4. пазарният дял на получателя да е минимален според което и да е определение за съответния пазар и получателят да не принадлежи на по-крупна група от предприятия. Тези елементи трябва да бъдат ясно откроени в формуляра за проектоуведомлението, посочен в точка 14 на настоящите насоки.

         (25)  ОВ L 139, 25.5.2006 г., стр. 37, Притурка за ЕИП № 26, 25.5.2006 г., стр. 1. Изменено с Решение 319/05/COL от 14.12.2005 г. (ОВ L 113, 27.4.2006 г., стр. 24, Притурка за ЕИП № 21, 27.4.2006 г., стр. 46) и Решение 789/08/COL от 17.12.2008 г. (ОВ L 340, 22.12.2012 г., стр. 1 и Притурка за ЕИП № 72, 22.12.2010 г., стр. 1). Регламент (ЕО) № 794/2004 на Комисията от 21 април 2004 г. за прилагането на Регламент (ЕО) № 659/1999 на Съвета за установяване на подробни правила за прилагането на член 93 от Договора за ЕО,ОВ L 140, 30.4.2004, стр. 1

         (26)  Вж. например решенията на Комисията по дела N 585/2007 (Обединено кралство, Продължаване на схемата за научноизследователска и развойна дейност в Yorkshire), N 275/2007 (Германия, Продължаване на програмата за държавна помощ за оздравяване и преструктуриране на малки и средни предприятия в Бремен), N 496/2007 (Италия (Ломбардия) Гаранционен фонд за развитието на рисков капитал) и N 625/2007 (Латвия, Помощ за рисков капитал за малки и средни предприятия).

         (27)  Това не означава разрастване на правата на заинтересовани страни предвид практиката на Съда на ЕАСТ и съдилищата на Общността. Вж. Дело T-95/03, Asociación de Empresarios de Estaciones de Servicio de la Comunidad Autónoma de Madrid и Federación Catalana de Estaciones de Servicio/Commission, параграф 139 и дело T-73/98, Prayon-Rupel/Commission, параграф 45.

      ПРИЛОЖЕНИЕ II

         РЕЗЮМЕ НА УВЕДОМЛЕНИЕТО: ПОКАНА ДО ТРЕТИ СТРАНИ ДА ПРЕДОСТАВЯТ ЗАБЕЛЕЖКИ

         УВЕДОМЛЕНИЕ ЗА МЯРКА ЗА ДЪРЖАВНА ПОМОЩ

      На …Органът получи уведомление за мярка за помощ в съответствие с член 1, параграф 3 от част протокол 3 към Споразумението между държавите от ЕАСТ за създаване на надзорен орган и съд. След предварително проучване Органът констатира, че мярката, за която е уведомен, би могла да попадне в обхвата на насоките на Органа относно опростената процедура за разглеждане на определени видове държавна помощ (ОВ C …, стр …).
      Органът приканва заинтересованите трети страни да му представят евентуалните си забележки по планираната мярка.
      Основните характеристики на мярката за помощ са следните:

                  Референтен номер на помощта: N ….

                  Държава от ЕАСТ:

                  Референтен номер на държавата от ЕАСТ:

                  Регион:

                  Орган, предоставящ помощта:

                  Наименование на мярката за помощ:

                  Национални правно основание:

                  Предвидено основание на ЕИП за оценка: … насоки или установена практика на Органът, както се изтъква в неговите решения (1, 2 и 3).

                  Вид на мярката: схема/помощ аd hoc

                  Изменение на съществуваща мярка за помощ:

                  Времетраене (на схемата):

                  Дата на отпускане:

                  Обхванат сектор (обхванати сектори):

                  Тип получател (МСП/големи предприятия):

                  Бюджет:

                  Инструмент за предоставяне на помощта (безвъзмездни средства, лихвена субсидия, …):

            Забележките относно мярката, за която е постъпило уведомление, които повдигат въпроси, свързани с конкуренцията, трябва да бъдат получени от Органа не по-късно от 10 дни след датата на настоящата публикация и да включват неповерителна версия на тези забележки, която се предоставя на засегнатата държава от ЕАСТ и/или другите заинтересовани страни. Забележките могат да се изпращат до Органа по факс, по пощата или по електронна поща с позоваване на референтен номер N … на следния адрес: …

                  EFTA Surveillance Authority

                  rue Belliard 35

                  1040 Brussels

                  BELGIUM

                  Факс: + 32 22861800

                  Email: registry@eftasurv.int


title: 2009/942/ЕО: Решение на Съвета от 30 ноември 2009 година за изменение на Решение 2006/325/ЕО с цел създаване на процедура за прилагане на член 5, параграф 2 от Споразумението между Европейската общност и Кралство Дания относно компетентността, признаването и изпълнението на съдебни решения по граждански и търговски дела

text:
               16.12.2009

               BG

               Официален вестник на Европейския съюз

               L 331/24

      РЕШЕНИЕ НА СЪВЕТА

   от 30 ноември 2009 година
   за изменение на Решение 2006/325/ЕО с цел създаване на процедура за прилагане на член 5, параграф 2 от Споразумението между Европейската общност и Кралство Дания относно компетентността, признаването и изпълнението на съдебни решения по граждански и търговски дела
   (2009/942/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 61, буква в) във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Прилагането на разпоредбите на Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (2) бе разширено, за да обхване Дания, със Споразумението между Европейската общност и Кралство Дания относно компетентността, признаването и изпълнението на съдебни решения по граждански и търговски дела (3) (наричано по-долу „споразумението“), сключено с Решение 2006/325/ЕО на Съвета (4).

               (2)

               Член 5, параграф 2 от споразумението предвижда, че Дания ще се въздържа от сключване на международни споразумения, чиито клаузи биха могли да засегнат или да изменят обхвата на Регламент (ЕО) № 44/2001, освен ако това не става със съгласието на Общността и не са взети задоволителни мерки по отношение на връзката между това споразумение и съответното международно споразумение.

               (3)

               Нито споразумението, нито Решение 2006/325/ЕО уреждат по какъв начин Общността следва да изрази съгласието си за сключването на съответното международно споразумение от страна на Дания.

               (4)

               Ето защо е необходимо да се установи процедура за прилагането на член 5, параграф 2 от споразумението. Подобна процедура следва да осигури бързото вземане на решения за изразяване на съгласието на Общността.

               (5)

               Когато бъде информирана от Дания за намерението ѝ да сключи международно споразумение, Комисията следва да прецени съвместимостта на това споразумение с Регламент (ЕО) № 44/2001, в това число със законодателството на Общността, което засяга посочения регламент, и при необходимост да предвиди съответни мерки. Тъй като целта е да се постигне еднообразно прилагане на разпоредбите на Регламент (ЕО) № 44/2001 във всички държави-членки и в Дания, Комисията следва да се увери, че Дания няма да сключи дадено международно споразумение, ако това би засегнало условията, при които Общността би се присъединила към въпросното споразумение или в зависимост от случая, би разрешила на държавите-членки да се присъединят към него в интерес на Общността. Ако Общността вече е страна по въпросното споразумение или ако Общността е разрешила на държавите-членки да станат страна по него в интерес на Общността, Комисията следва да направи оценка от по-ограничено естество с цел да се увери, че Дания предлага да се присъедини към международното споразумение при същите условия като Общността или в зависимост от случая, като държавите-членки, получили разрешение от Общността за тази цел.

               (6)

               Решение 2006/325/ЕО следва да бъде съответно изменено, за да се предвиди подобна процедура.

               (7)

               В съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, Обединеното кралство и Ирландия вземат участие в приемането и прилагането на настоящото решение.

               (8)

               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана от него, нито от неговото прилагане,

         РЕШИ:
   Член единствен
   В Решение 2006/325/ЕО се вмъкват следните членове:

      „Член 1а
      1.   За целите на прилагането на член 5, параграф 2 от споразумението Комисията преценява, преди да вземе решение за изразяване на съгласието на Общността, дали международното споразумение, което Дания предвижда да сключи, не засяга ефективността на споразумението и не накърнява правилното функциониране на системата, установена от това споразумение.
      2.   Комисията взема мотивирано решение в рамките на 90 дни, след като е информирана от страна на Дания за намерението ѝ да сключи въпросното международно споразумение.
      Ако въпросното международно споразумение отговаря на условията, посочени в параграф 1, решението на Комисията изразява съгласието на Общността по смисъла на член 5, параграф 2 от споразумението.
      Член 1б
      Комисията уведомява държавите-членки за международните споразумения, които Дания е получила разрешение да сключи в съответствие с член 1а.“

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 24 ноември 2009 г. (все още непубликувано в Официален вестник).

      (2)  ОВ L 12, 16.1.2001 г., стр. 1.

      (3)  ОВ L 299, 16.11.2005 г., стр. 62.

      (4)  ОВ L 120, 5.5.2006 г., стр. 22.


title: 2009/222/ЕО: Решение на Европейския парламент от 22 април 2008 година относно приключването на сметките на Европейската агенция за морска безопасност за финансовата 2006 година

text:
               31.3.2009

               BG

               Официален вестник на Европейския съюз

               L 88/200

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Европейската агенция за морска безопасност за финансовата 2006 година
   (2009/222/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за морска безопасност за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за морска безопасност за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по транспорт и туризъм (A6-0115/2008),

               1.

               Отбелязва, че окончателните годишни отчети на Европейската агенция за морска безопасност са приложени към доклада на Сметната палата;

               2.

               Одобрява приключването на сметките на Европейската агенция за морска безопасност за финансовата 2006 година;

               3.

               Възлага на своя председател да предаде настоящото решение съответно на изпълнителния директор на Европейската агенция за морска безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 20.

      (2)  ОВ C 309, 19.12.2007 г., стр. 55.

      (3)  ОВ L 248, 16.9.2002 г., стр. 1.

      (4)  ОВ L 208, 5.8.2002 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 21 декември 1999 година за временно прилагане на Споразумението под формата на размяна на писма между Европейската общност и Република Беларус за изменение на Споразумението между Европейската общност и Република Беларус относно търговията с текстилни продукти

text:
               11/ 20

               BG

               Официален вестник на Европейския съюз

               45

         31999D0869

               L 336/26

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 21 декември 1999 година
   за временно прилагане на Споразумението под формата на размяна на писма между Европейската общност и Република Беларус за изменение на Споразумението между Европейската общност и Република Беларус относно търговията с текстилни продукти
   (1999/869/EO)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, първо изречение от него,
   като взе предвид предложението на Комисията,
   като има предвид, че:

               (1)

               Комисията договори от името на Общността подписването на споразумение под формата на размяна на писма, с което да преразгледа и разшири съществуващото двустранно споразумение и протоколите относно търговията с текстилни продукти с Република Беларус.

               (2)

               Това споразумение под формата на размяна на писма, предвид увеличаването на квотите през 1999 г., следва да се приложи временно, колкото е възможно по скоро преди края на 1999 г., след публикуването на настоящото решение в Официален вестник, изчаквайки завършването на процедурата, необходима за сключването, при условие на реципрочното му временно прилагане от страна на Република Беларус,

         ПРИЕ НАСТОЯЩОТО РЕШЕНИЕ:
   Член 1
   Споразумението под формата на размяна на писма между Европейската общност и Република Беларус за изменение на Споразумението между Европейската общност и Република Беларус относно търговията с текстилни продукти, се прилага временно, в очакване на неговото официално сключване и при условие на реципрочното му временно прилагане от страна на Република Беларус (1).
   Текстът на споразумението е приложен към настоящото решението.
   Член 2
   Настоящото решение се публикува в Официален вестник на Европейските общности.

   То влиза в сила в деня след публикуването му в Официален вестник.

      Съставено в Брюксел на 21 декември 1999 година.

            За Съвета

            Председател

         T. HALONEN

      (1)  Датата, от която споразумението започва да се прилага временно ще бъде публикувана в Официален вестник на Европейските общности, серия C.


title: Решение (ЕС) 2015/2029 на Съвета от 10 ноември 2015 година за назначаване на един член от Малта и двама заместник-членове от Малта в Комитета на регионите

text:
               13.11.2015

               BG

               Официален вестник на Европейския съюз

               L 297/8

         РЕШЕНИЕ (ЕС) 2015/2029 НА СЪВЕТА
   от 10 ноември 2015 година
   за назначаване на един член от Малта и двама заместник-членове от Малта в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Малта,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-н Peter BONELLO се освободи едно място за член на Комитета на регионите.

               (3)

               След изтичането на мандата, въз основа на който беше предложен г-н Frederick CUTAJAR (Mayor of Santa Lucija), се освободи едно място за заместник-член на Комитета на регионите.

               (4)

               С назначаването на г-н Anthony MIFSUD за член на Комитета на регионите се освобождава едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2020 г.:

               —

               г-н Anthony MIFSUD, Councillor, Imtarfa Local Council.

         Член 2
   Назначават се за заместник-членове на Комитета на регионите за остатъка от мандата, а именно до 25 януари 2020 г.:

               —

               г-н Frederick CUTAJAR, Deputy Mayor, Santa Lucija Local Council;

               —

               г-жа Graziella GALEA, Mayor, Saint Paul's Bay Local Council.

         Член 3
   Настоящото решение влиза в сила в деня на приемането му.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: Решение (ЕС) 2015/1663 на Европейския парламент от 29 април 2015 година относно освобождаването от отговорност във връзка с изпълнението на бюджета на Европейската агенция по лекарствата за финансовата 2013 година

text:
               30.9.2015

               BG

               Официален вестник на Европейския съюз

               L 255/263

      РЕШЕНИЕ (ЕС) 2015/1663 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Европейската агенция по лекарствата за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската агенция по лекарствата за финансовата 2013 година,

                  —

                  като взе предвид доклада на Сметната палата относно годишните отчети на Европейската агенция по лекарствата за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (5), и по-специално член 68 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0075/2015),

         1.

            Освобождава от отговорност изпълнителния директор на Европейската агенция по лекарствата във връзка с изпълнението на бюджета на Агенцията за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по лекарствата, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 193.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 136, 30.4.2004 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2008/429/ЕО, Евратом: Решение на Съвета и на Комисията от 26 май 2008 година за сключване на протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Република България и Румъния към Европейския съюз

text:
               11.6.2008

               BG

               Официален вестник на Европейския съюз

               L 151/33

      РЕШЕНИЕ НА СЪВЕТА И НА КОМИСИЯТА

   от 26 май 2008 година
   за сключване на протокол към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Република България и Румъния към Европейския съюз
   (2008/429/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   КОМИСИЯТА НА ЕВРОПЕЙСКИТЕ ОБЩНОСТИ,
   като взеха предвид Договора за създаване на Европейската общност, и по-специално член 44, параграф 2, член 47, параграф 2, последно изречение, член 55, член 57, параграф 2, член 71, член 80, параграф 2, членове 93, 94, 133 и 181а във връзка с член 300, параграф 2, второ изречение и параграф 3, първа алинея от него,
   като взеха предвид Договора за създаване на Европейската общност за атомна енергия, и по-специално член 101, втора алинея от него,
   като взеха предвид Акта за присъединяване на България и Румъния, и по-специално член 6, параграф 2 от него,
   като взеха предвид предложението на Комисията,
   като взеха предвид становището на Европейския парламент (1),
   като взеха предвид одобрението на Съвета в съответствие с член 101 от Договора за създаване на Европейската общност за атомна енергия,
   като имат предвид, че:

               (1)

               Протоколът към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Република България и Румъния към Европейския съюз, беше подписан от името на Европейската общност и нейните държави-членки на 27 юни 2007 г. в съответствие с Решение 2007/547/ЕО на Съвета (2).

               (2)

               До влизането му в сила протоколът се прилага временно от 1 януари 2007 г.

               (3)

               Протоколът следва да бъде одобрен,

         РЕШИХА:
   Член 1
   Протоколът към Споразумението за партньорство и сътрудничество между Европейските общности и техните държави-членки, от една страна, и Република Армения, от друга страна, за да се вземе предвид присъединяването на Република България и Румъния към Европейския съюз, се одобрява от името на Европейската общност, Европейската общност за атомна енергия и държавите-членки.
   Текстът на протокола е приложен към настоящото решение (3).
   Член 2
   От името на Европейската общност и нейните държави-членки председателят на Съвета прави нотификацията, предвидена в член 3, параграф 2 от протокола (4). Същевременно председателят на Комисията прави такава нотификация от името на Европейската общност за атомна енергия.

      Съставено в Брюксел на 26 май 2008 година.

            За Съвета

            Председател

         D. RUPEL

            За Комисията

         José Manuel BARROSO

            Председател

      (1)  Становище от 10 юли 2007 г. (все още непубликувано в Официален вестник).

      (2)  ОВ L 202, 3.8.2007 г., стр. 25.

      (3)  ОВ L 202, 3.8.2007 г., стр. 26.

      (4)  Датата на влизане в сила на протокола ще бъде публикувана в Официален вестник на Европейския съюз от генералния секретариат на Съвета.


title: 2008/792/ЕО: Решение на Съвета от 25 февруари 2008 година относно подписването и временното прилагане на протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, във връзка с присъединяването на Република България и Румъния към Европейския съюз

text:
               14.10.2008

               BG

               Официален вестник на Европейския съюз

               L 272/5

         РЕШЕНИЕ НА СЪВЕТА
   от 25 февруари 2008 година
   относно подписването и временното прилагане на протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, във връзка с присъединяването на Република България и Румъния към Европейския съюз
   (2008/792/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 44, параграф 2, третото изречение от член 47, параграф 2, както и членове 55, 57, параграф 2, 71, 80, параграф 2, 93, 94, 133 и 181а, във връзка с второто изречение на първата алинея от член 300, параграф 2 от него,
   като взе предвид Договора за присъединяване на Република България и Румъния, и по-специално член 4, параграф 3 от него,
   като взе предвид Акта за присъединяване на Република България и Румъния, и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът разреши на Комисията от името на Общността и нейните държави-членки да договори с Република Узбекистан протокол към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, във връзка с присъединяването на Република България и Румъния към Европейския съюз.

               (2)

               В зависимост от евентуалното му сключване на по-късна дата протоколът следва да бъде подписан от името на Европейските общности и техните държави-членки.

               (3)

               Протоколът следва да се прилага временно от 1 януари 2007 г. до приключване на съответните процедури за официалното му сключване,

         РЕШИ:
   Член 1
   Председателят на Съвета се упълномощава с настоящото да посочи лицето/лицата, оправомощено(и) да подпише(ат) от името на Европейските общности и техните държави-членки протокола към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, във връзка с присъединяването на Република България и Румъния, в зависимост от евентуалното му сключване на по-късен етап.
   Текстът на протокола е приложен към настоящото решение.
   Член 2
   До влизането му в сила протоколът се прилага временно от 1 януари 2007 г.

      Съставено в Брюксел на 25 февруари 2008 година.

            За Съвета

            Председател

         A. VIZJAK

    ---documentbreak---

               14.10.2008

               BG

               Официален вестник на Европейския съюз

               L 272/6

         ПРОТОКОЛ
   към Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, във връзка с присъединяването на Република България и Румъния към Европейския съюз
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   ИРЛАНДИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ,
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
   наричани по-долу „държавите-членки“, представлявани от Съвета на Европейския съюз, и
   ЕВРОПЕЙСКАТА ОБЩНОСТ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
   наричани по-долу „Общностите“, представлявани от Съвета на Европейския съюз и Европейската комисия,
   от една страна, и
   РЕПУБЛИКА УЗБЕКИСТАН,
   от друга страна,
   наричани по-долу „страните“ за целите на настоящия протокол,
   КАТО ВЗЕХА ПРЕДВИД разпоредбите на Договора между Кралство Белгия, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Ирландия, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия, Кралство Швеция, Обединеното кралство Великобритания и Северна Ирландия (държави-членки на Европейския съюз) и Република България и Румъния относно присъединяването на Република България и Румъния към Европейския съюз, който бе подписан в Люксембург на 25 април 2005 г. и се прилага от 1 януари 2007 г.,
   ПРЕДВИД новото положение в отношенията между Република Узбекистан и Европейския съюз, произтичащо от присъединяването на две нови държави-членки към ЕС, което открива възможности за по-нататъшно развитие на сътрудничеството между Република Узбекистан и Европейския съюз,
   КАТО ВЗЕХА ПРЕДВИД желанието на страните да осигурят постигането и изпълнението на целите и принципите на СПС,
   СЕ СПОРАЗУМЯХА ЗА СЛЕДНОТО:
   Член 1
   Република България и Румъния са страни по Споразумението за партньорство и сътрудничество за установяване на партньорство между Европейските общности и техните държави-членки, от една страна, и Република Узбекистан, от друга страна, подписано във Флоренция на 21 юни 1996 г. и влязло в сила на 1 юли 1999 г. (наричано по-долу „Споразумението“), и приемат и вземат предвид, по същия начин като останалите държави-членки на Общността, текстовете на споразумението и на съвместните декларации, размяната на писма и декларацията от страна на Република Узбекистан, приложена към заключителния акт, подписан на същата дата и протокола към споразумението от 30 април 2004 г. и влязъл в сила на 1 ноември 2005 г.
   Член 2
   Настоящият протокол е неразделна част от споразумението.
   Член 3
   1.   Настоящият протокол се одобрява от Общностите, от Съвета на Европейския съюз, действащ от името на държавите-членки, и от Република Узбекистан в съответствие с техните процедури.
   2.   Страните се нотифицират взаимно за приключването на процедурите, посочени в предходния параграф. Инструментите за одобрение се депозират в генералния секретариат на Съвета на Европейския съюз.
   Член 4
   1.   Настоящият протокол влиза в сила на първия ден от първия месец след датата на депозиране на последния инструмент за одобрение.
   2.   До влизането му в сила протоколът се прилага временно от 1 януари 2007 г.
   Член 5
   1.   Текстовете на споразумението, заключителния акт и всички приложени към него документи, както и на протокола към споразумението от 30 април 2004 г., са изготвени на български и на румънски език.
   2.   Те са приложени към настоящия протокол и са еднакво автентични с текстовете на другите езици, на които са изготвени споразумението, заключителният акт и приложените към него документи, както и протоколът към споразумението от 30 април 2004 г.
   Член 6
   Настоящият протокол е изготвен в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и узбекски език, като всички текстове са автентични.

      Съставено в Брюксел на двадесетия ден от м. май две хиляди и осма година.
      Hecho en Bruselas, el veinte de mayo de dos mil ocho.
      V Bruselu dne dvacátého května dva tisíce osm.
      Udfærdiget i Bruxelles den tyvende maj to tusind og otte.
      Geschehen zu Brüssel am zwanzigsten Mai zweitausendacht.
      Kahe tuhande kaheksanda aasta maikuu kahekümnendal päeval Brüsselis.
      'Εγινε στις Βρυξέλλες, στις είκοσι Μαΐου δύο χιλιάδες οκτώ.
      Done at Brussels on the twentieth day of May in the year two thousand and eight.
      Fait à Bruxelles, le vingt mai deux mille huit.
      Fatto a Bruxelles, addì venti maggio duemilaotto.
      Briselē, divtūkstoš astotā gada divdesmitajā maijā.
      Priimta du tūkstančiai aštuntų metų gegužės dvidešimtą dieną Briuselyje.
      Kelt Brüsszelben, a kétezer-nyolcadik év május huszadik napján.
      Magħmul fi Brussell, fl-għoxrin jum ta’ Mejju tas-sena elfejn u tmienja.
      Gedaan te Brussel, de twintigste mei tweeduizend acht.
      Sporządzono w Brukseli, dnia dwudziestego maja roku dwa tysiące ósmego.
      Feito em Bruxelas, em vinte de Maio de dois mil e oito.
      Încheiat la Bruxelles, la douăzeci mai două mii opt.
      V Bruseli dvadsiateho mája dvetisícosem.
      V Bruslju, dne dvajsetega maja leta dva tisoč osem.
      Tehty Brysselissä kahdentenakymmenentenä päivänä toukokuuta vuonna kaksituhattakahdeksan.
      Utfärdat i Bryssel den tjugonde maj tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europenă
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Узбекистан
         Por la República de Uzbekistán
         Za Uzbeckou republiku
         For Republikken Usbekistan
         Für die Republik Usbekistan
         Usbekistani Vabariigi nimel
         Για τη Δημοκρατία του Ουζμπεκιστάν
         For the Republic of Uzbekistan
         Pour la République d’Ouzbékistan
         Per la Repubblica dell’Uzbekistan
         Uzbekistānas Republikas vārdā
         Uzbekistano Respublikos vardu
         Az Üzbég Köztársaság részéről
         Għar-Repubblika ta' l-Użbekistan
         Voor de Republiek Oezbekistan
         W imieniu Republiki Uzbekistanu
         Pela República do Usbequistão
         Pentru Republica Uzbekistan
         Za Uzbeckú republiku
         Za Republiko Uzbekistan
         Uzbekistanin tasavallan puolesta
         På Republiken Uzbekistans vägnar


title: 2009/642/ЕО: Решение на Европейския парламент от 23 април 2009 година относно приключването на сметките във връзка с изпълнението на седми, осми и девети Европейски фонд за развитие за финансовата 2007 година

text:
               26.9.2009

               BG

               Официален вестник на Европейския съюз

               L 255/110

      РЕШЕНИЕ НА ЕВРОПЕЙСКИЯ ПАРЛАМЕНТ

   от 23 април 2009 година
   относно приключването на сметките във връзка с изпълнението на седми, осми и девети Европейски фонд за развитие за финансовата 2007 година
   (2009/642/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид доклада на Комисията за проследяване на решенията за освобождаване от отговорност за 2006 г. (COM(2008) 0629 и неговото приложение SEC(2008) 2579),

               —

               като взе предвид финансовите отчети и отчетите за приходите и разходите на седми, осми и девети Европейски фонд за развитие за финансовата 2007 година (COM(2008) 0490 — C6-0296/2008),

               —

               като взе предвид доклада относно финансовото управление на седми, осми и девети Европейски фонд за развитие за финансовата 2007 година (COM(2008) 0224),

               —

               като взе предвид годишния доклад на Сметната палата за дейностите по седми, осми и девети Европейски фонд за развитие относно финансовата 2007 година, съпътстван от отговорите на Комисията (1),

               —

               като взе предвид декларацията за достоверност относно надеждността и точността на отчетите, както и законосъобразността и редовността на свързаните с тях операции, предоставена от Сметната палата съгласно член 248 от Договора за ЕО (2),

               —

               като взе предвид препоръките на Съвета от 10 февруари 2009 г. (5042/2009 — C6-0057/2009, 5044/2009 — C6-0058/2009, 5045/2009 — C6-0059/2009),

               —

               като взе предвид Споразумението за партньорство между държавите от Африка, Карибите и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 г. (3) и преразгледано в Люксембург на 25 юни 2005 г. (4),

               —

               като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските държави и територии с Европейската общност („Решението за отвъдморско асоцииране“) (5), изменено с Решение 2007/249/ЕО на Съвета от 19 март 2007 г. (6),

               —

               като взе предвид член 33 oт Вътрешното споразумение от 20 декември 1995 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на втория финансов протокол на Четвъртата конвенция АКТБ— ЕО (7),

               —

               като взе предвид член 32 от Вътрешното споразумение от 18 септември 2000 г. между представителите на правителствата на държавите-членки, заседаващи в рамките на Съвета, относно финансирането и управлението на общностните помощи в рамките на финансовия протокол към споразумението за партньорство между държавите от Африка, Карибите и Тихоокеанския басейн и Европейската общност и нейните държави-членки, подписано в Котону (Бенин) на 23 юни 2000 г., и относно отпускането на финансови помощи на отвъдморските държави и територии, за които се прилагат разпоредбите на четвъртата част от Договора за ЕО (8),

               —

               като взе предвид член 276 от Договора за ЕО,

               —

               като взе предвид член 74 от Финансовия регламент от 16 юни 1998 г., приложим към сътрудничеството за финансиране на развитието съгласно Четвъртата конвенция АКТБ— ЕО (9),

               —

               като взе предвид член 119 от Финансовия регламент от 27 март 2003 г., приложим към деветия Европейски фонд за развитие (10),

               —

               като взе предвид член 70, член 71, трето тире и приложение V към своя правилник,

               —

               като взе предвид доклада на Комисията по бюджетен контрол и становището на Комисията по развитие (A6-0159/2009),

               1.

               Удостоверява, че окончателните годишни отчети за седми, осми и девети Европейски фонд за развитие са посочени в таблица 1 от годишния доклад на Сметната палата.

               2.

               Одобрява приключването на сметките във връзка с изпълнението на бюджета за седми, осми и девети Европейски фонд за развитие за финансовата 2007 година.

               3.

               Възлага на своя председател да предаде настоящото решение на Съвета, Комисията, Съда на Европейските общности, Сметната палата и Европейската инвестиционна банка и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 286, 10.11.2008 г., стр. 273.

      (2)  ОВ C 277, 31.10.2008 г., стр. 243.

      (3)  ОВ L 317, 15.12.2000 г., стр. 3.

      (4)  ОВ L 287, 28.10.2005 г., стр. 1.

      (5)  ОВ L 314, 30.11.2001 г., стр. 1 и ОВ L 324, 7.12.2001 г., стр. 1.

      (6)  ОВ L 109, 26.4.2007 г., стр. 33.

      (7)  ОВ L 156, 29.5.1998 г., стр. 108.

      (8)  ОВ L 317, 15.12.2000 г., стр. 355.

      (9)  ОВ L 191, 7.7.1998 г., стр. 53.

      (10)  ОВ L 83, 1.4.2003 г., стр. 1.


title: 2013/33/ЕС: Решение на Съвета от 20 декември 2012 година за назначаване на четирима членове на управителния съвет на Европейската агенция по лекарствата (ЕМА)

text:
               18.1.2013

               BG

               Официален вестник на Европейския съюз

               L 14/18

         РЕШЕНИЕ НА СЪВЕТА
   от 20 декември 2012 година
   за назначаване на четирима членове на управителния съвет на Европейската агенция по лекарствата (ЕМА)
   (2013/33/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (1), и по-специално член 65, параграфи 1 и 4 от него,
   като взе предвид списъка с кандидати, съставен от Комисията на 8 август 2012 г.,
   като взе предвид становището на Европейския парламент,
   ПРИЕ НАСТОЯЩОТО РЕШЕНИЕ:
   Член 1
   Nikolaos DEDES, роден на 15 декември 1966 г., Christophe HUGNET, роден на 1 февруари 1971 г., Wolf-Dieter LUDWIG, роден на 31 януари 1952 г., и Wim WIENTJES, роден на 16 септември 1937 г., се назначават за членове на управителния съвет на Европейската агенция по лекарствата за период от три години.
   Член 2
   Датата, на която започва тригодишният период, посочен в член 1, се определя от управителния съвет на Европейската агенция по лекарствата.

      Съставено в Брюксел на 20 декември 2012 година.

            За Съвета

            Председател

         E. FLOURENTZOU

      (1)  ОВ L 136, 30.4.2004 г., стр. 1.


title: Решение на Съвета от 22 декември 2004 година относно подписването на Споразумение между Европейската общност и Княжество Лихтенщайн за установяване мерки, равностойни на предвидените в Директива 2003/48/ЕО на Съвета относно данъчно облагане на приходи от спестявания под формата на лихвени плащания

text:
Важна правна забележка

|

32005D0353

Официален вестник n° L 112 , 03/05/2005 стр. 0012 - 0013

		20041222Решение на Съветаот 22 декември 2004 годинаотносно подписването на Споразумение между Европейската общност и Княжество Лихтенщайн за установяване мерки, равностойни на предвидените в Директива 2003/48/ЕО на Съвета относно данъчно облагане на приходи от спестявания под формата на лихвени плащания(2005/353/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94, във връзка с член 300, параграф 2, първа алинея, параграф 3, първа алинея и параграф 4 от него,като взе предвид предложението на Комисията,като взе предвид становището на Европейския парламент [1],като има предвид, че:(1) На 16 октомври 2001 г. Съветът упълномощи Комисията да води преговори с Княжество Лихтенщайн за сключване на подходящо споразумение осигуряване приемането, от страна на княжеството, на мерки, равностойни на прилаганите в Общността за осигуряване на ефективно данъчно облагане на доходи от спестявания под формата на лихвени плащания.(2) Текстът на споразумението, резултат от проведените преговори, отразява директивите за водене на преговори, приети от Съвета. Текстът е придружен от Меморандум за разбирателство между Европейската общност и нейните държави-членки, от една страна, и Княжество Лихтенщайн, от друга страна. Текстът на меморандума е приложен към Решение 2004/897/ЕО на Съвета от 29 ноември 2004 г. [2](3) Прилагането на разпоредбите на Директива 2003/48/ЕО [3] зависи от прилагането от Княжество Лихтенщайн на мерки, равностойни на съдържащите се в посочената директива, в съответствие със споразумение, сключено от Княжество Лихтенщайн с Европейската общност.(4) В съответствие с Решение 2004/897/ЕО и под условие за приемане на по-късна дата на решение относно сключването на Споразумението, Споразумението е подписано от страна на Европейската общност на 7 декември 2004 г.(5) Споразумението следва да бъде прието.(6) Необходимо е да се предвиди проста и бърза процедура за възможни изменения на приложения I и II към Споразумението,РЕШИ:Член 1Споразумението между Европейската общност и Княжество Лихтенщайн, с което се предвиждат мерки, равностойни на предвидените в Директива 2003/48/EО на Съвета относно данъчното облагане на доходи от спестявания под формата на лихвени плащания, се одобрява от името на Европейската общност.Текстът на Споразумението е приложен към настоящото решение [4].Член 2Упълномощава Комисията да одобри от страна на Общността измененията на приложенията към споразумението, които са необходими, за да се осигури, че те съответстват на данните относно компетентните органи, на които се нотифицира съгласно член 5, буква а) от Директива 2003/48/ЕО, както и на данните в приложението към нея.Член 3Председателят на Съвета извършва нотифицирането, предвидено в член 16, параграф 1 от Споразумението, от името на Общността [5].Член 4Настоящото решение се публикува в Официален вестник на Европейския съюз.Съставено в Брюксел на 22 декември 2004 година.За СъветаПредседателC. Veerman[1] Становище от 17 ноември 2004 г. (все още непубликувано в Официален вестник).[2] ОВ L 379, 24.12.2004 г., стр. 83.[3] ОВ L 157, 26.6.2003 г., стр. 38. Директива, последно изменена с Директива 2004/66/ЕО (ОВ L 168, 1.5.2004 г., стр. 35).[4] ОВ L 379, 24.12.2004 г., стр. 84.[5] Датата на влизане в сила на Споразумението се публикува в Официален вестник на Европейския съюз от Генералния секретариат на Съвета.--------------------------------------------------


title: 2014/783/ЕС: Решение на Съвета от 7 ноември 2014 година относно позицията, която да бъде приета от името на Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи (Здравна програма)

text:
               13.11.2014

               BG

               Официален вестник на Европейския съюз

               L 328/37

         РЕШЕНИЕ НА СЪВЕТА
   от 7 ноември 2014 година
   относно позицията, която да бъде приета от името на Европейския съюз в рамките на Съвместния комитет на ЕИП във връзка с изменението на Протокол 31 към Споразумението за ЕИП относно сътрудничеството в специфични области извън четирите свободи (Здравна програма)

      (2014/783/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 168, параграф 5 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП.

               (3)

               В Протокол 31 към Споразумението за ЕИП се съдържат разпоредби и условия относно сътрудничеството в специфични области извън четирите свободи.

               (4)

               Целесъобразно е да се разшири сътрудничеството между договарящите се страни по Споразумението за ЕИП и то да включи Регламент (ЕС) № 282/2014 на Европейския парламент и на Съвета (3).

               (5)

               Целесъобразно е участието на държавите от ЕАСТ в дейностите, произтичащи от Регламент (ЕС) № 282/2014, да започне от 1 януари 2014 г. независимо от това кога е прието решението на Съвместния комитет на ЕИП, приложено към настоящото решение, и дали изпълнението на евентуалните конституционни изисквания за това решение на Съвместния комитет на ЕИП е нотифицирано след 10 юли 2014 г.

               (6)

               Образуванията, установени в държавите от ЕАСТ, следва да имат право да участват в дейности, които започват да се изпълняват преди влизането в сила на решението на Съвместния комитет на ЕИП, приложено към настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на Съюза, при условие че решението на Съвместния комитет на ЕИП влезе в сила преди края на въпросната дейност.

               (7)

               Поради това Протокол 31 към Споразумението за ЕИП следва да бъде съответно изменен, за да се даде възможност това разширено сътрудничесто да започне от 1 януари 2014 г.

               (8)

               С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която следва да бъде приета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 7 ноември 2014 година.

            За Съвета

            Председател

         P. C. PADOAN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  Регламент (ЕС) № 282/2014 на Европейския парламент и на Съвета от 11 март 2014 г. за създаване на Трета програма за действие на Съюза в областта на здравето (2014—2020 г.) и за отмяна на Решение № 1350/2007/ЕО (ОВ L 86, 21.3.2014 г., стр. 1).

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2014
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се разшири сътрудничеството на договарящите се страни по Споразумението за ЕИП и то да включи Регламент (ЕС) № 282/2014 на Европейския парламент и на Съвета от 11 март 2014 г. за създаване на Трета програма за действие на Съюза в областта на здравето (2014—2020 г.) и за отмяна на Решение № 1350/2007/ЕО (1).

                  (2)

                  Целесъобразно е участието на държавите от ЕАСТ в дейностите, произтичащи от Регламент (ЕС) № 282/2014, да започне от 1 януари 2014 г. независимо от това кога е прието настоящото решение и дали изпълнението на евентуалните конституционни изисквания за настоящото решение е нотифицирано след 10 юли 2014 г.

                  (3)

                  Образуванията, установени в държавите от ЕАСТ, следва да имат право да участват в дейности, които започват да се изпълняват преди влизането в сила на настоящото решение. Разходите, извършени за такива дейности, които започват да се изпълняват след 1 януари 2014 г., могат да се считат за допустими при същите условия като за разходите, извършени от образувания, установени в държавите — членки на ЕС, при условие че настоящото решение влезе в сила преди края на въпросната дейност.

                  (4)

                  Поради това следва да се измени Протокол 31 към Споразумението за ЕИП, за да се даде възможност това разширено сътрудничество да започне от 1 януари 2014 г.,

            ПРИЕ НАСТОЯЩОТО РЕШЕНИЕ:
      Член 1
      В член 16, параграф 1 от Протокол 31 към Споразумението за ЕИП се добавя следното тире:

                  „—

                     32014 R 0282: Регламент (ЕС) № 282/2014 на Европейския парламент и на Съвета от 11 март 2014 г. за създаване на Трета програма за действие на Съюза в областта на здравето (2014—2020 г.) и за отмяна на Решение № 1350/2007/ЕО (ОВ L 86, 21.3.2014 г., стр. 1).
                  Разходите, извършени за дейности, които започват да се изпълняват след 1 януари 2014 г., могат да се разглеждат като допустими, считано от започването на дейността по съответното споразумение или решение за отпускане на безвъзмездни средства, при условие че Решение на Съвместния комитет на ЕИП № …/2014 от … г. влезе в сила преди края на дейността.
                  Лихтенщайн се освобождава от участие в програмата и от финансов принос към нея.“

            Член 2
      Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП (2).
      То се прилага от 1 януари 2014 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  ОВ L 86, 21.3.2014 г., стр. 1.

         (2)  [Без отбелязани конституционни изисквания.] [С отбелязани конституционни изисквания.]